Број: 17.01/053-465/22

Датум: 23.12.2022. године

**Н/р главном и одговорном уреднику портала Капитал и новинару Дарку Момићу**

Поштовани,

С циљем истинитог информисања јавности, а у вези са текстом који је објављен на Вашем порталу, дана 23.12.2022. године, под називом „Министар Клокић утајио порез!“, објављујемо сљедећи демантиј, те Вас молимо да исти у цјелости објавите на Вашем порталу:

Министарство за европске интеграције и међународну сарадњу оштро осуђује и демантује неистините и нетачне наводе у којима тврдите да је министар Златан Клокић утајио порез. Тачна и истинита информација је та да министар Клокић нема никакав власнички нити сувласнички удио у било ком правном лицу, па ни у оном који је наведен у Вашем тексту.

Министарство за европске интеграције и међународну сарадњу подржава рад инспекцијских органа и сматрамо да треба да се санкционишу сва лица која не послују у складу са законом.

**Служба за односе са јавношћу**